CELEX: 
Language: da
Date: 2018-10-16 00:00:00
Title: KOMMISSIONENS DELEGEREDE FORORDNING (EU) …/… om fastlæggelse af listen over de indikatorer, der skal anvendes i rapporten om anvendelsen af Europa-Parlamentets og Rådets forordning (EF) nr. 1082/2006 om oprettelse af en europæisk gruppe for territorialt samarbejde (EGTS)

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               I artikel 17, stk. 1, i Europa-Parlamentets og Rådets forordning (EF) nr. 1082/2006 af 5. juli 2006 om oprettelse af en europæisk gruppe for territorialt samarbejde (EGTS)
                  1
                fastsættes det, at Kommissionen skal udarbejde en rapport om anvendelsen af nævnte forordning. De indikatorer, der anvendes til udarbejdelse af rapporten, bør fastlægges i en delegeret retsakt og bør omfatte effektivitet, relevans, merværdi på europæisk plan og mulighederne for forenkling.
            
            
               Formålet med denne delegerede retsakt er derfor at udarbejde en liste over de indikatorer, der er anvendt ved vurderingen af anvendelsen af EGTS-forordningen. Den pågældende vurdering vil dernæst udgøre et vigtigt input til Kommissionens rapport.
            
            
               2.HØRINGER FORUD FOR RETSAKTENS VEDTAGELSE
            
            
               Der er gennemført høringer overensstemmelse med punkt 4 i den fælles forståelse mellem Europa-Parlamentet, Rådet og Kommissionen om delegerede retsakter. Et udkast til denne delegerede retsakt blev drøftet på møder i ekspertgruppen med eksperter fra alle medlemsstater den 4. juli 2013 og 14. juli 2017. Europa-Parlamentet blev behørigt underrettet om datoerne for møderne, dagsordener og relevante dokumenter, så det kunne anmode om at deltage i møderne.
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 17, stk. 2, i forordning (EF) nr. 1082/2006 tillægges Kommissionen beføjelse til at vedtage delegerede retsakter i overensstemmelse med artikel 17a, som fastlægger listen over de i stk. 1, omhandlede indikatorer.
            
            
               KOMMISSIONENS DELEGEREDE FORORDNING (EU) …/…
            
            
               af 16.10.2018
            
            
               om fastlæggelse af listen over de indikatorer, der skal anvendes i rapporten om anvendelsen af Europa-Parlamentets og Rådets forordning (EF) nr. 1082/2006 om oprettelse af en europæisk gruppe for territorialt samarbejde (EGTS)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EF) nr. 1082/2006 af 5. juli 2006 om oprettelse af en europæisk gruppe for territorialt samarbejde (EGTS)
                  2
               , særlig artikel 17, stk. 2, og
            
            
               ud fra følgende betragtninger: 
            
            
               (1)I sin første rapport om anvendelsen af forordning (EF) nr. 1082/2006 fremsatte Kommissionen en række forslag til ændringer
                  3
               . I Europa-Parlamentets og Rådets forordning (EU) nr. 1302/2013
                  4
                blev oprettelsen af europæiske grupper for territorialt samarbejde (i det følgende benævnt "EGTS'er") og deres funktion forbedret, forklaret og forenklet.
            
            
               (2)I henhold til artikel 17, stk. 1, i forordning (EF) nr. 1082/2006 skal Kommissionen sende en rapport til Europa-Parlamentet, Rådet og Regionsudvalget om anvendelsen af nævnte forordning, der på grundlag af bestemte indikatorer vurderer denne forordnings effektivitet, relevans, merværdi på europæisk plan og mulighederne for forenkling.
            
            
               (3)Indikatorerne skal hjælpe Kommissionen til at danne sig et overblik over de hidtidige fremskridt. Der bør indføres en skæringsdato for indsamlingen af oplysninger til rapporten, og fremskridt bør vurderes ved at sammenligne situationen i et givent referencescenarie med situationen på denne skæringsdato. Der bør anvendes både kvantitative og kvalitative indikatorer ved udarbejdelsen af rapporten.
            
            
               (4)I henhold til artikel 3, stk. 2, i forordning (EU) nr. 1302/2013 anvendes nævnte forordning fra den 22. juni 2014. I henhold til overgangsbestemmelserne i nævnte forordnings artikel 2 afhænger godkendelsesproceduren for EGTS'er, der er ved at blive oprettet, af datoen, den 22. juni 2014. Referencescenariet for indikatorer til måling af fremskridt bør derfor være situationen pr. 21. juni 2014. Skæringsdatoen for modtagelse af data eller oplysninger til brug i indikatoren kan først fastsættes under det forberedende arbejde med henblik på rapporten om anvendelsen af forordningen og bør nævnes i rapporten.
            
         
         
            
               (5)Af indikatoren for virkningsfuldhed bør det fremgå, i hvor høj grad målsætningerne for forordning (EF) nr. 1082/2006 er nået eller der er gjort fremskridt for at nå dem.
            
            
               (6)Ved hjælp af indikatoren for effektivitet måles forholdet mellem de anvendte ressourcer eller input og de ændringer eller resultater, der genereres. Med hensyn til godkendelsesproceduren for oprettelse af EGTS'er må oplysninger om forskellige udgifter til oprettelse af forskellige retlige samarbejdsenheder kun genereres af de nationale myndigheder, som tidligere har godkendt tilsvarende enheder. Når fremskridtene med EGTS'er og indirekte effektiviteten af forordning (EF) nr. 1082/2006 til dato vurderes, bør udgifter til de pågældende EGTS'ers funktion sammenlignes med udgifterne til oprettelse af en anden retlig samarbejdsenhed. En sådan sammenligning må imidlertid kun ske med de EGTS'er, der på forhånd havde oprettet en anden retlig samarbejdsenhed.
            
            
               (7)Ved hjælp af relevansindikatoren måles det, i hvilket omfang målsætningerne og bestemmelserne i forordning (EF) nr. 1082/2006 modsvarer behovene hos de potentielle EGTS-medlemmer.
            
            
               (8)Ved hjælp af bæredygtighedsindikatoren, der er forbundet med relevans, måles antallet af registrerede EGTS'er, der på nuværende tidspunkt ikke udøver nogen aktivitet.
            
            
               (9)Ved hjælp af indikatoren vedrørende merværdi på europæisk plan måles det, hvorvidt EGTS'er blev oprettet som følge af vedtagelsen af forordning (EF) nr. 1082/2006, mens EGTS-medlemmerne derimod ikke havde været i stand til oprette retlige enheder for territorialt samarbejde i henhold til eksisterende national eller international ret.
            
            
               (10)Med hensyn til mulighederne for yderligere forenkling af forordning (EF) nr. 1082/2006 bør der foretages en vurdering af de elementer, der skal forenkles, såsom proceduren for oprettelse af nye EGTS'er, herunder stiltiende godkendelse ved nationale godkendende myndigheder, som indført ved forordning (EU) nr. 1302/2013 —
            
            
               VEDTAGET DENNE FORORDNING:
            
            
               Artikel 1
            
            
               De indikatorer, der skal anvendes i rapporten om anvendelsen af forordning (EF) nr. 1082/2006, er fastlagt i bilaget til denne forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 16.10.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 210 af 31.7.2006, s. 19.
               
               
                  
                     (2)
                  
                        EUT L 210 af 31.7.2006, s. 19.
               
               
                  
                     (3)
                  
                        Rapport fra Kommissionen til Europa-Parlamentet og Rådet - Anvendelsen af forordning (EF) nr. 1082/2006 om oprettelse af en europæisk gruppe for territorialt samarbejde (EGTS) - KOM(2011) 462 endelig af 29.7.2011.
               
               
                  
                     (4)
                  
                        Europa-Parlamentets og Rådets forordning (EU) nr. 1302/2013 af 17. december 2013 om ændring af forordning (EF) nr. 1082/2006 om oprettelse af en europæisk gruppe for territorialt samarbejde (EGTS), for så vidt angår klarhed, forenkling og forbedring af oprettelsen af sådanne grupper og af deres funktion (EUT L 347 af 20.12.2013, s. 303).
               
            
      
    ---documentbreak--- 
      
         
         
            
               BILAG
            
            
               Liste over de indikatorer, der skal anvendes i rapporten om anvendelsen af forordning (EF) nr. 1082/2006 om oprettelse af en europæisk gruppe for territorialt samarbejde (EGTS)
            
            
            
                     
                        Vurderingskriterium
                     
                  
                  
                     
                        Indikatorens navn
                     
                  
                  
                     
                        Enhed
                     
                  
               
                     
                        Virkningsfuldhed
                     
                  
                  
                     
                        Medlemsstaternes nationale bestemmelser og deres overensstemmelse med denne forordning
                     
                  
                  
                     
                        Antal medlemsstater, der har vedtaget reviderede gennemførelsesbestemmelser på skæringsdatoen for rapporten
                     
                  
               
                     
                  
                  
                     
                        Stigning i antallet af oprettede EGTS'er (referencescenarie: antallet af EGTS'er pr. 21. juni 2014: X)
                     
                  
                  
                     
                        Antal EGTS'er på skæringsdatoen for rapporten
                     
                  
               
                     
                  
                  
                     
                        Stigning i antallet af EGTS-medlemmer i eksisterende EGTS'er (referencescenarie: antal EGTS-medlemmer ved første oprettelse)
                     
                  
                  
                     
                        Antal EGTS-medlemmer på skæringsdatoen for rapporten
                     
                  
               
                     
                  
                  
                     
                        Stigning i antallet af EGTS-medlemmer pr. kategori (referencescenarie: antal medlemmer pr. 21. juni 2014: X)
                     
                     
                        Delindikatorer pr. kategori:
                     
                     
                        ·medlemsstater
                     
                     
                        ·myndigheder på nationalt plan
                     
                     
                        ·regionale myndigheder
                     
                     
                        ·lokale myndigheder
                     
                     
                        ·offentlige virksomheder
                     
                     
                        ·virksomheder, som varetager tjenester af almindelig økonomisk interesse
                     
                     
                        ·sammenslutninger bestående af organer, som tilhører en eller flere af disse kategorier
                     
                     
                        ·nationale, regionale eller lokale myndigheder, organer eller virksomheder svarende til dem, der nævnt ovenfor, fra tredjelande eller oversøiske lande og territorier
                     
                  
                  
                     
                        Antal på skæringsdatoen for rapporten
                     
                  
               
                     
                  
                  
                     
                        Stigning i antallet af tjenester, der er leveret som et resultat af EGTS'er (referencescenarie: antal tjenester, er leveret pr. 21. juni 2014: X)
                     
                     
                        Delindikatorer pr. kategori:
                     
                     
                        ·sundhed
                     
                     
                        ·uddannelse
                     
                     
                        ·miljø, energi og naturbeskyttelse
                     
                     
                        ·transport
                     
                     
                        ·forskning
                     
                     
                        ·andet
                     
                  
                  
                     
                        Antal på skæringsdatoen for rapporten
                     
                  
               
                     
                        Effektivitet
                     
                  
                  
                     
                        Udgifter til oprettelse af en EGTS sammenlignet med udgifterne til oprettelse af tilsvarende strukturer i henhold til national ret
                           1
                        
                     
                  
                  
                     
                        EUR
                     
                  
               
                     
                  
                  
                     
                        Udgifter til en EGTS' funktion sammenlignet med udgifterne til tilsvarende strukturers funktion i henhold til national ret
                     
                  
                  
                     
                        EUR
                     
                  
               
                     
                  
                  
                     
                        Godkendelsesprocedure for oprettelsen af EGTS'er sammenlignet med godkendelsesproceduren for tilsvarende enheder i henhold til international eller national ret
                     
                  
                  
                     
                        Antal måneder 
                     
                  
               
                     
                        Relevans
                     
                  
                  
                     
                        Anvendelse af EGTS-værktøjet med henblik på gennemførelse af et samarbejdsprogram (som forvaltningsmyndighed) (referencescenarie: antal EGTS'er, der fungerer som forvaltningsmyndighed pr. 21. juni 2014: X)
                     
                  
                  
                     
                        Antal EGTS'er, der udpeges som forvaltningsmyndighed i et samarbejdsprogram på skæringsdatoen for rapporten
                     
                  
               
                     
                  
                  
                     
                        Anvendelse af EGTS-værktøjet med henblik på gennemførelse af en del af et samarbejdsprogram (f.eks. underprogrammer, fonde for mindre projekter, mellemfolkelige projekter, integrerede territoriale investeringer, fælles handlingsplaner) (referencescenarie: antal EGTS'er, der fungerer som forvaltningsmyndighed pr. 21. juni 2014: X)
                     
                  
                  
                     
                        Antal EGTS'er, der udpeges til at gennemføre en del af et samarbejdsprogram på skæringsdatoen for rapporten
                     
                  
               
                     
                  
                  
                     
                        Anvendelse af EGTS-værktøjet med henblik på gennemførelse af en operation (referencescenarie: antal EGTS'er, der fungerer som forvaltningsmyndighed pr. 21. juni 2014: X)
                     
                     
                        Delindikatorer pr. kategori:
                     
                     
                        ·operation under et samarbejdsprogram (grænseoverskridende, transnationalt eller interregionalt)
                     
                     
                        ·operation, der støttes af Unionen gennem Den Europæiske Fond for Regionaludvikling under programmet for målet om investeringer i vækst og beskæftigelse
                     
                     
                        ·operation, der støttes af Unionen gennem Den Europæiske Socialfond
                     
                     
                        ·operation, der støttes af Unionen gennem Samhørighedsfonden
                     
                     
                        ·operation/projekt, der støttes af Unionen uden for rammerne af samhørighedspolitikkens programmer
                     
                  
                  
                     
                        Antal på skæringsdatoen for rapporten
                     
                  
               
                     
                  
                  
                     
                        Anvendelse af de forskellige muligheder med hensyn til lovvalg:
                     
                     
                        ·den gældende lovgivning med henblik på fortolkning og gennemførelse af aftalen (artikel 8, stk. 2, litra g))
                     
                     
                        ·lovgivning, der finder anvendelse på organernes handlinger (artikel 8, stk. 2, litra h)), og
                     
                     
                        ·lovgivning, der er direkte relevant for EGTS'ens aktiviteter (artikel 8, stk. 2, litra j))
                     
                  
                  
                     
                        Kvalitativ
                     
                  
               
                     
                  
                  
                     
                        Brug af eget personale som en procentdel af det samlede personale
                           2
                        
                     
                  
                  
                     
                        Procentdel
                           3
                        
                     
                  
               
                     
                  
                  
                     
                        Motiverende faktorer, når det vælges at oprettet en EGTS, for de enheder, der formelt har indgået en EGTS-aftale
                     
                  
                  
                     
                        Kvalitativ
                     
                  
               
                     
                        Bæredygtighed
                     
                  
                  
                     
                        Registrerede EGTS'er, der ikke udøver nogen aktivitet
                     
                  
                  
                     
                        Antal
                     
                  
               
                     
                        Merværdi på europæisk plan
                     
                  
                  
                     
                        Antal strukturer og netværk for territorialt samarbejde, der er blevet oprettet, fordi EGTS-værktøjet var tilgængeligt, jf. forordning (EF) nr. 1082/2006
                     
                  
                  
                     
                        Kvantitativ/kvalitativ
                     
                  
               
                     
                  
                  
                     
                        Fordele ved en retlig enhed, der er oprettet i henhold til EU-ret, i forhold til retlige enheder, der eksisterer i henhold til national eller international ret
                     
                  
                  
                     
                        Kvalitativ
                     
                  
               
                     
                        Forenkling, som er indført ved hjælp af instrumentet
                     
                  
                  
                     
                        Gennemsnitlig varighed af oprettelsen af en EGTS (fase1: indtil forelæggelsen af udkastet til aftale) før og efter ændringen af denne forordning
                     
                  
                  
                     
                        Måneder
                     
                  
               
                     
                  
                  
                     
                        Gennemsnitlig varighed af oprettelsen af en EGTS (fase2: fra indgivelsen af udkastet til aftale indtil den endelige godkendelse) før og efter ændringen af denne forordning
                     
                  
                  
                     
                        Måneder
                     
                  
               
                     
                  
                  
                     
                        Antal godkendelser gennem stiltiende godkendelse ved andre nationale myndigheder end de nationale myndigheder i den medlemsstat, hvor EGTS'en har sit vedtægtsmæssige hjemsted
                     
                  
                  
                     
                        Antal (og kvalitativ)
                     
                  
               
         
         
            
                  
                     (1)
                  
                        F.eks. euroregionale samarbejdsgrupper (Europarådet), euroregioner, eurodistrikter, kommunesammenslutninger ("Zweckverband", i henhold til tysk ret), konsortier ("Consorcio", i henhold til spansk ret), lokale sammenslutninger for grænseoverskridende samarbejde ("Groupement local de coopération transfrontalière", i henhold til fransk ret).
               
               
                  
                     (2)
                  
                        "Eget personale" i modsætning til delegeret personale, der udpeges af medlemmer af EGTS'en
               
               
                  
                     (3)
                  
                        Procentdel baseret på det samlede personale; det er ikke nødvendigt at tage hensyn til fuldtidsækvivalenter.